**JÁTÉKSZABÁLYZAT**

**Faneurope Ünnepi fények nyereményjáték**

Az Újház kereskedelmi hálózat (a továbbiakban: Újház) a **Faneurope Ünnepi fények** nyereményjátékára az alábbi szabályok vonatkoznak:

**1.** Az Újház **Faneurope Ünnepi fények** Játék Szervezője és Lebonyolítója az Új Ház Zrt. (9094 Tápszentmiklós, Fő utca 53.; a továbbiakban **Szervező és Lebonyolító**) nyereményjátékot hirdet a<https://www.facebook.com/Ujhaz25/> oldalon továbbá a Játékban résztvevő kereskedésekben szórólap formájában. (továbbiakban: **Játék**).

**2. A Játékban résztvevő személyek**

A játékban részt vehet minden, Magyarországon állandó lakhellyel rendelkező devizabelföldi, 18. életévét betöltött, cselekvőképes természetes személy (a továbbiakban: „**Játékos**”), **kivéve a Szervező és a Lebonyolító tulajdonosai, vezető tisztségviselői, munkavállalói, a Ptk. 8:1. § (1) 1. pontjában meghatározott közeli hozzátartozói.**

**3. A Játék időtartama**

**A Játék 2024. december 1. (vasárnap) 9:00 órától 2024. december 15. (vasárnap) 20:00 óráig tart.**Sorsolás: **2024. december 18. (szerda) 10:00 óra,**Eredményhirdetés: **a nyertesekkel történt egyeztetés után.**

A jelen Játékszabályzat a nyereményjáték ideje alatt folyamatosan elérhető a<https://www.facebook.com/Ujhaz25/> oldalon található jegyzetekben.  
 A Játékot a Szervező bármikor, külön értesítés és indoklás nélkül leállíthatja, illetve módosíthatja.

**4. A Játék leírása, illetve menete**

4.1. Szervező 2024. december 1. 9:00 órakor meghirdeti az Újház **Faneurope Ünnepi fények** elnevezésű játékát a Facebook oldalon (<https://www.facebook.com/Ujhaz25/> továbbiakban "Weboldal"). A Játék 2024. december 15. napjának 20:00 órájáig tart.

4.2. A Játékosnak 2024. december 15. napján 20:00 óráig a meghirdetett a Facebook oldalon közzétett Űrlapot kell kitöltenie.

Aki 2024. december 1. napja és 2024. december 15. napja között ellátogat bármelyik Újház kereskedésbe, és ott legalább 5.000 Ft, azaz ötezer forint értékben vásárol, megnyerheti a 3 Faneurope design lámpa egyikét.

**A sorsoláson 3 db Faneurope design lámpa talál gazdára. A játékban való részvételhez a vásárlást követően egy online űrlapot kell kitölteni a következő adatokkal: név, e-mail cím, lakhely irányítószáma, vásárlás helyszíne, blokk sorsszáma.**

**FONTOS:** a vásárlást igazoló **bizonylatot meg kell őrizni** a nyeremény átvételéig, ugyanis **kizárólag ezzel fogja tudni a nyertes átvenni a nyereményt**. Amennyiben a vásárlást igazoló bizonylatot nem őrzi meg a Játékos, úgy a nyereményt **nem** veheti át.

4.3. A játékban való részvétellel a játékosok automatikusan és kifejezetten elfogadják jelen Játékszabályzatot.

4.4. Egy játékos abban az esetben jogosult a nyereményre történő sorsolásban való részvételre, amennyiben a Játékban résztvevő Újház Kereskedésben legalább 5.000 Ft, azaz ötezer forint értékben vásárolt, és a vásárlásról készült bizonylatot megőrzi a nyeremény átvételéig, továbbá kitölti az online űrlapot a személyes adataival a sorsoláson való részvételhez a megadott határidőben.   
  
4.5. A sorsolás elektronikus úton, számítógépes sorsoló program igénybevételével történik. A sorsolásra a Lebonyolító telephelyén 9027 Győr, Pesti út 1/D. szám alatt kerül sor.

4.6. A Lebonyolító 3 nyertest és két tartalék nyertest sorsol. A tartaléknyertesek a kihúzás sorrendjében válnak jogosulttá a nyereményre az 5.1. pontban foglaltak szerint, amennyiben a nyertes vagy az előttük álló tartaléknyertes bármely okból érvénytelen vagy a nyertes vagy az előttük álló tartaléknyertes a Játékból egyéb okból kizárásra kerül.

**4.7. A nyereményről**

8031414885213 - **UH-799625** **- nettó ár: 21 145,93 Ft / bruttó: 26 855,33 Ft**<https://cdn.shopify.com/s/files/1/0549/2411/6197/products/LED-LIEVE-AP-ORORID.jpg?v=1667991436>

8031414885275 - **UH-799627** **- nettó ár: 28 110,57 Ft / bruttó: 35 700,42 Ft**<https://cdn.shopify.com/s/files/1/0549/2411/6197/products/LED-LIEVE-L-ORO.jpg?v=1668011430>

8031414885244 - **UH-799631 - nettó ár: 29 508,08 / bruttó: 37 475,26 Ft**  
<https://cdn.shopify.com/s/files/1/0549/2411/6197/products/LED-LIEVE-S-ORORID.jpg?v=1675934066>

A nyeremény készpénzre nem váltható.

4.8. A nyeremény sorsolása 2024. december 18. napján zajlik, a nyilvános eredményhirdetésre a sikeres kapcsolatfelvételt követően esik sor.

**5. A Nyeremények átadása**

5.1. A Szervező a Nyertest a sorsolás napján értesíti a Facebookon keresztül privát üzenetben, illetve a Játékot meghirdető felület alatt a nyertes nevét közzéteszi (”Értesítés”). Szervező nem vállal felelősséget azért, ha az adott játékos Facebook adatvédelmi beállításai kizárják, hogy ismeretlen személyek játékossal kapcsolatba lépjenek privát üzenetben, és szervező ezért nem tudja játékost értesíteni.

5.2. A nyertes Játékos köteles az Értesítés elküldését követő 3 (három) munkanapon belül visszaigazolni az Értesítést.

5.3. Az Értesítés visszaigazolását követően a Szervező egyeztetést kezdeményez a nyertes Játékossal a Nyeremény átvételének feltételeiről (időpontjáról, helyszínéről stb.).

A Játékos a nyereményt abban a játékban résztvevő üzletben veheti át az előre egyeztetett időpontban, amely Újház kereskedésben vásárolt.

5.4. Amennyiben a nyertes Játékos az Értesítésre a jelen pontban meghatározott határidőn belül nem reagál, úgy a Nyereményre a továbbiakban nem jogosult, és a Szervező jogosult tartaléknyertest értesíteni, részére a Nyereményt átadni.

5.5. A Szervező a Nyeremény átvételére újabb lehetőséget nem tud biztosítani.

5.6. A Szervező kizárja a Játékból azt a Játékost, amelyre nézve az azt beküldő Játékos részére a Nyereményt azért nem lehet átadni, mert személyes adatai nem valósak, hiányosak vagy tévesek, vagy Játékos egyéb okból nem felel meg a jelen szabályzatban leírt személyi feltételeknek.

5.7. A Játékos téves adatszolgáltatásából eredően a Szervezőt semmilyen felelősség nem terheli.

5.8. A Nyerteseket semmilyen adó és kiszállítási költség nem terheli.

**6. A játékból történő kizárás kritériumai**A Szervező által indoklás nélkül kizárásra kerülnek, illetve kerülhetnek azok, akikre igaz az alább meghatározott feltételek bármelyike:

• bármilyen fórumon (offline vagy online), vagy a Játékkal kapcsolatos üzenőfali posztban a Szervező jó hírnevét, üzleti érdekeit, vagy  
 • bármely más Játékos emberi méltóságát sértő megjegyzést tesznek,  
 • sportszerűtlen, etikátlan módszerekkel vesznek részt a Pályázatban,  
 • beérkezett hozzászólás obszcén, trágár tartalommal vagy bármely okból kifogásolható (így különösen mások személyéhez fűződő vagy szerzői jogait sértő, pornográf, vulgáris vagy a jó erkölcsöt sértő tartalmú stb.) játékosok kizárásra kerülnek, illetve nem jogosítanak a sorsolásban.  
 • Szervező fenntartja a jogot, hogy a jelen játékszabályzatnak nem megfelelő hozzászólást minden előzetes értesítés nélkül – akár előzetesen, akár utólagosan – a Játékból kizárja, amellyel a részvétel érvénytelenné válik.  
 • A Játékos a részvétellel kijelenti, hogy elolvasta, megértette és elfogadta a jelen játékszabályzatot, így az abban foglaltakat magára nézve kötelező érvényűnek tekinti.  
 • A Játékos a Játékban való részvételével hozzájárul ahhoz, hogy a neve megjelenjen az **Faneurope Ünnepi fények** Játék promóciójával összefüggésben, melyért semmilyen külön költségtérítés, jogdíj nem illeti meg a Játék időtartama alatt, vagy a későbbiek folyamán a Játék lezárulása után, ezekkel kapcsolatos minden esetleges igényéről jelen Játékszabályzat elfogadásával kifejezetten lemond. Amennyiben a Játékos a Játékszabályzatban foglaltakat megszegi, vagy annak nem felel meg a Játékból a Szervező kizárhatja és esetleges nyertesség esetén nem köteles a Nyereményt számára átadni. A Szervező ebben az esetben minden ebből eredő vagy ezzel kapcsolatos kárának megtérítését követelheti a Játékostól.

**7. Adatkezelés, adatvédelem**

Az adatok kezelője: Új Ház Zrt. Az adatok feldolgozását az Újház Zrt., mint Adatfeldolgozó végzi.

7.1 A jelen Játékszabályzatban írt adatszolgáltatás önkéntes. Azok, akik a Játékban részt vesznek, tudomásul veszik és kifejezetten hozzájárulnak ahhoz, hogy:  
 7.1.1 Szervező, mint adatkezelő a megadott személyes adataikat jelen pontban írtak szerint kezelje;  
 7.1.2 Nyertesség esetén nevüket a Szervező minden további feltétel és ellenérték nélkül, a Játékkal kapcsolatosan, illetve a 5. pontban foglaltak szerint nyilvánosságra hozza;  
 7.1.3 Részvételükkel minden tekintetben, kifejezetten elfogadják a Játékszabályzat minden rendelkezését.  
 7.2 A Játékos tudomásul veszi, hogy a Játékból való kizáráshoz vezet, ha a Játék lebonyolításához szükséges adatok törlését a nyeremény átadása előtt kérelmezi.

**8. Felelősség**

A Szervező kizárja a felelősségét a játékban való részvételhez szükséges Facebook/Űrlap kitöltésére szolgáló weboldal rajta kívülálló okokból történő meghibásodásáért, amely időtartam alatt a weboldal nem vagy korlátozottan használható. A Facebook játékszervezést befolyásoló, a Játék lebonyolítását esetlegesen akadályozó döntései a Játék időtartama során vis major-nak minősülnek, melyekre a Szervezőnek nincsen ráhatása. A Szervező kizár minden felelősséget bármilyen kártérítési, kártalanítási igényért a Játékban való részvétel során, a Játék esetleges hibáiból, hiányosságaiból, hibás működéséből, a Játék során bekövetkezett késésekből eredő vagy ahhoz kapcsolódó költségekért, károkért, veszteségekért. Játékos tudomásul veszi továbbá, hogy a Játék technikai infrastruktúrájának tartalma, teljesítménye, üzenet- és adatátviteli-, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervezőn kívülálló tényező, mint például (de nem kizárólagosan) kapcsolati hiba, a szerver számítógépek teljesítménye, a hálózati leterheltség, a hálózati torlódás, a lefedettség, valamint a biztonságos hálózati kapcsolat fenntartása. A Szervező e bekezdésben írtakból fakadó mindennemű felelősséget kizár.

**9. Egyéb**

A Játékban való részvétel a jelen Játékszabályzat automatikus és kifejezett elfogadását jelenti. A Játékosok a Játékkal, a Játékszabályzattal, illetve annak értelmezésével kapcsolatos bármely kérdésben a Szervező döntését fogadják el irányadónak. A Szervező fenntartja magának a jogot jelen Játékszabályzat egyoldalú, azonnali módosítására, illetve kiegészítésére vonatkozóan. Bármilyen a jelen játék kapcsán felmerülő vitás kérdésben a Szervező döntése irányadó. Ez a rendelkezés nem korlátozza a játékosoknak a mindenkor hatályos jogszabályok alapján fennálló igényérvényesítési jogát.

**Tápszentmiklós, 2024. december 1.**